**POROTALOUDEN TULEVAISUUSTYÖRYHMÄ - TYÖRYHMÄN 11. KOKOUS**

**AIKA** 22.11.2022

**PAIKKA** Kokoushuone ”Jakovara”, osoite: Mariankatu 9.

Teams-yhteys

**PAIKALLA**

Tapani Sirviö MMM puheenjohtaja

Hannu Linjakumpu Lapin ELY-keskus, varapuheenjohtaja

Mika Kavakka Paliskuntain yhdistys

Tiina Sanila-Aikio Paliskuntain yhdistys

Anne Ollila Paliskuntain yhdistys

Asko Länsman Saamelaiskäräjät

Risto M. Ruuska Lapin aluehallintovirasto

Riku Lumiaro Suomen luonnonsuojeluliitto

Katja Holmala Luonnonvarakeskus (Teams)

Sirpa Rasmus Lapin yliopisto/Arktinen keskus

Jukka Tauriainen Luonnonvarakeskus

Marja Anttonen Paliskuntain yhdistys, sihteeri

Päivi Kainulainen Lapin ELY-keskus, kokouksen sihteeri

**MUISTIO**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 9:10. Todettiin läsnäolijat.

1. **Asialistan hyväksyminen**

Kohta 6. käsitellään aiemmin. Muutoin asialista hyväksyttiin kokouksen työjärjestykseksi.

Esitettiin, että työryhmä kävisi keskustelua vielä muusta maankäytöstä ja Paliskuntain yhdistyksen hallituksen esittämistä asiakohdista. Tuotiin esille, että Oulun yliopistossa on valmistunut väitös: Pitkän aikavälin muutokset Pohjois-Suomen metsien aluskasvillisuudessa ja maaperän mikrobiyhteisöissä <https://www.oulu.fi/fi/vaitokset/muutokset-pohjoisten-metsien-aluskasvillisuudessa-ja-maaperan-mikrobiyhteisoissa-vuosikymmenten-ja>, jossa huomioidaan poronlaidunnus ja josta olisi hyvä keskustella. Muusta maankäytöstä voidaan tuottaa keskustelupaperi, joka liitetään hankesivuille.

Tämä kokous päättää keskustelukierroksen ja aloitetaan raportin valmisteluvaihe. Raportti lähetetään joulukuussa työryhmän kommenteille. Sihteeri kokoaa kommenteista äänestyslistauksen.

1. **26.10.2022 muistion hyväksyminen**

Korjataan muistioon, että Hast toimii Paliskuntain yhdistyksen edustajana, ei sihteerinä. Korjattu muistio liitteessä 1.

1. **Tilannekatsaus: ”säätiö: tunturiluonnon suojelu & porot” –alatyöryhmän työ**

Säätiön perustamisessa on tärkeää, että perustamisvaiheessa luodaan säännöt, jotka on harkittu ja laadittu erittäin tarkasti. Sääntöjä on vaikea muuttaa myöhemmin. Säätiön perustajilla on enemmän oikeuksia säätiön valvontaan ja määritellä toimintaa. Alatyöryhmän kehysrunko liitteessä 2. Työryhmä toimittaa kirjalliset kommentit Lumiarolle. Työryhmä määrittelee asian sisällön.

Lumiaro toi tiedoksi, että biodiversiteettisäätiö on perusteilla.

Keskusteluissa tuotiin esille mm. se, että paliskunnat/poronomistajat tarvitsevat paljon apua säätiön perustamiseen ja toimintaan. Päivittäiset haasteet ja paliskuntien toiminta vievät paljon resursseja. Säätiöstä tulisi tehdä riskianalyysi. Hyvät ja huonot puolet tulee selvittää ja kirjoittaa auki se, miksi säätiö olisi tarpeellinen. Arvo ja hyöty tulee tunnistaa. Säätiö perustuu vapaaehtoisuuteen. On tärkeää kiinnittää huomiota siihen, miten idea esitellään kentälle. Säätiö ei saa jäädä yhdistyksen rasitukseksi.

EU panostaa ilmastonmuutokseen. Säätiö voi kanavoida yritysten ja yksityisten hyvää tahtoa ja sympatiaa rahoitukseksi. Säätiön avulla ja säätiön hakemilla hankkeilla voidaan toteuttaa toimenpiteitä tunturiluonnon hyväksi.

Kokouksessa pidettiin tauko klo 10:05-10:23.

1. **Tilannekatsaus: HKS ja pilotointihanke**

Alatyöryhmä on kokoontunut useamman kerran. Porolukutyöryhmän työ ja paliskuntien materiaalit ovat olleet hyvä pohja työlle. HKS:n sisältöä ja vuosikelloa on työstetty.

Maa- ja metsätalousministeriö on rahoittanut vuoden mittaisen hankkeen (2023), jossa Paliskuntain yhdistys pilotoi hoito- ja käyttösuunnitelmien tekemistä kolmen paliskunnan kanssa ja kerää kokemuksia ja havaintoja HKS:ien kehittämiseksi. Lisäksi hankkeessa selvitetään mm. raportoinnin vaatimat tietojärjestelmätarpeet ja kustannukset. Tietojärjestelmän tulisi tulevaisuudessa tarjota myös visuaalinen kartta. Vilma Sanaksenaho toimii hankkeen projektipäällikkönä. Aarre Jortikka on hankkeen vastuullinen johtaja. Pilotoinnin jälkeen tarkastellaan lainsäädäntömuutoksia ja laaditaan tarvittaessa velvoittavaa lainsäädäntöä.

1. **Tilannekatsaus: työryhmän raportointi**

Rasmus lähettää loppuraporttiluonnoksen 12.12. kommenteille. Kommentit tulee toimittaa 10.1. mennessä Kainulaiselle. Kommentit kootaan äänestyslistaksi, joka käsitellään tulevissa kokouksissa.

Saamelaisten perinteiset tuotantomuodot tullaan ottamaan huomioon. Tutkimuksen avulla haetaan pitkäaikaisia toimenpiteitä perinteisten tuotantomuotojen tilanteen parantamiseksi.

Keskustelussa nostettiin esille mahdollisten jakolinjojen/vyöhykkeistämisen ongelmallisuus ja todettiin, että rahoituksen on riitettävä koko poronhoitoalueelle. Rahoituskehystä tulee nostaa. Lisäksi tuotiin esille, että sekä Polura- että kolttalain avustukset myönnetään samasta 2 M euron määrärahasta. Kolttalain mukaisiin avustuksiin tulee osoittaa oma, erillinen määräraha. Hoito- ja käyttösuunnitelmien toteuttamista koskevat rahoitustarpeet tulisi myös arvioida.

Tärkeiksi aiheiksi nostettiin poron fysiologinen sopeutuminen lämpenemiseen, muu maankäyttö, peto-ongelma, poronhoitajan jaksaminen, paliskuntien resurssointi, neuvotteluvelvoitteen kehittäminen, ilmastonmuutos, laidunten pirstaloituminen sekä taloudellinen kannattavuus ja kestävyys.

1. **Tilannekatsaus: tukijärjestelmän kehittäminen**

Tauriainen esitteli alustavaa pohdintaa tukijärjestelmien kehittämiseksi (liite 3).

Nyt tukea maksetaan eläinperustaisesti. Järjestelmä arvioidaan Poluralain arvioinnin yhteydessä. Keskustelussa esitettiin aikaistetun teurastuksen lisää sekä paliskuntakohtaista tukea, joka maksettaisiin suurimman sallitun poroluvun mukaisesti. Päätoimisuus/sivutoimisuus tulisi ottaa huomioon painokkaammin. Tuki on ns. ”minimipalkka”, mutta elinkeinon tulos tehdään markkinoilla.

1. **Muut asiat**

Tiedoksi työryhmälle CLIMINI/Povaus-hankkeissa laadittu lyhyt keskustelupaperi liittyen ilmastonmuutoksen sopeutumisen työkaluihin (liite 4).

Merkittiin tiedoksi esitys saamelaisen poronhoidon tulevaisuustoimenpiteiksi (liite 5.). Suosituksissa tullaan ottamaan huomioon saamelaiskysymykset. Tavoite on, että vuosina 2023–2024 tutkimuksessa tarkastellaan nykyistä rahoitusmallia ja vuosina 2024-2025 esitetään tuleva rahoitusraami, kun komission täytäntöönpanopäätös kansallisten tukien sallimisesta tulee uusittavaksi (C(2016) 1752 final).

Loppuraportin julkistamistilaisuus järjestetään helmikuussa Helsingissä.

Holmalan alatyöryhmä kokoontuu myöhemmin. Esitykset toimitetaan Rasmukselle 12.12. mennessä.

Paliskuntain yhdistys toimittaa muusta maankäytöstä keskustelupaperin. Sanila-Aikio toimittaa visiosta tekstiä loppuraporttiin.

1. **Kokouksen päättäminen**

Puheenjohtaja päätti kokouksen klo 12:19.